钦定古今图书集成/明伦汇编/氏族典/第118卷 > 陈琳
## 钦定古今图书集成/明伦汇编/氏族典/第118卷 > 陈琳

按《魏志王粲传》：“粲与广陵陈琳，字孔璋友善。琳前为
何进主簿，进欲诛诸宦官，太后不听。进乃召四方猛
将，并使引兵向京城，欲以劫恐太后。琳谏，进不纳其
言，竟以取祸。琳避难冀州，袁绍使典文章。袁氏败，琳
归太祖，太祖爱其才，以为司空军谋祭酒，管记室。军
国书檄，多琳所作，徙门下督，卒。”